PSRS Jūras kara flote

PSRS Jūras kara flote (), PSRS JKF, saukta arī par Sarkano floti, bija PSRS Bruņoto spēku veids — jūras spēki.

 Izveidošana 
PSRS JKF priekšteči bija Republikas (KSFPR) Jūras spēki, kuri tika izveidoti no Krievijas Impērijas flotes atliekām Krievijas pilsoņu kara laikā un līdz 1936. gadam atradās Strādnieku un zemnieku Sarkanās armijas sastāvā. 1937. gadā tie izdalīti kā atsevišķs bruņoto spēku veids ar turpmāko nosaukumu PSRS JKF.

 Sastāvs 
PSRS JKF bija iedalīta četrās lielās flotēs: Ziemeļu, Klusā okeāna, Melnās jūras un Baltijas flotē, kā arī Ļeņingradas Jūras spēku bāzē, kas tieši bija pakļauta PSRS JKF virspavēlniekam. Vēl tai bija Kaspijas flotile, kā arī dažādos laikos pastāvējušas citas jūru, upju un ezeru flotiles.

Padomju flotē bija pārstāvēti šādi karaspēka veidi: virsūdens spēki, zemūdens spēki, jūras aviācija, jūras kājnieki, piekrastes artilērija.

 Otrajā pasaules karā 
PSRS JKF piedalījās karā pret Somiju.

Vācijas—PSRS kara pirmajās dienās PSRS JKF zaudējumi bija nelieli salīdzinājumā ar Sarkano armiju, ko dažādā vēstures literatūrā skaidro ar naktī uz 1941. gada 22. jūniju PSRS JK flotē ieviesto gatavību numur 1 (augstākā kaujas gatavība) vai ar to, ka PSRS JKF nebija pirmšķirīgs mērķis uzbrūkošajam Vērmahtam. 1941. gada 25. jūnijā PSRS JKF karakuģi uzbruka Konstancas ostai. Saglabātā jūras aviācija, cita starpā, 1941. gadā no 7. augusta līdz 5. septembrim, paceļoties no Sāmsalas, bombardēja Berlīni.

PSRS JKF piedalījās Tallinas evakuācijā, Odesas, Ļeņingradas un Sevastopoles aizstāvēšanā, lendlīzes transporta kuģu apsargāšanā.

1942. gada sākumā no sarkanflotiešiem un virsniekiem sāka formēt vienības karošanai sauszemē, turpmāk simtiem tūkstošu padomju jūrnieku piedalījās kaujās par Maskavu, Staļingradu un citās.

JKF zemūdenes torpedējot gremdēja Vācijas un tās sabiedroto kara un transporta kuģus.

Karā pret Japānu PSRS JKF jūras kājnieki un jūrnieki piedalījās Dienvidsahalīnas, Kuriļu salu, Gensanas un Portartūras ieņemšanā.

 Aukstajā karā 
Aukstā kara laikā (1945—1991) padomju flote veidoja lielu daļu no Padomju Savienības stratēģiskās plānošanas konflikta gadījumā ar pretinieku lielvaru, ASV. Aukstā kara laikā bija liela nozīme vai nu konfrontācijā ar Ziemeļatlantijas līguma organizāciju Rietumeiropā, vai varas parādīšanā, lai saglabātu savu ietekmes sfēru Austrumeiropā.

1967.—1971. gadā izveidotas PSRS JKF operatīvās eskadras: 5. Vidusjūrā, 7. Atlantijas okeānā, 8. Indijas okeānā un Persijas līcī, 10. Klusajā okeānā, 17. Kamranā (Vjetnamā).

 Likvidācija 
Pēc Padomju Savienības sabrukuma 1991. gadā Krievijas Federācija mantoja lielāko daļu Padomju kara flotes un pārveidoja to par Krievijas Jūras kara floti, bet mazākas daļas kļuva par pamatu jauno neatkarīgo pēcpadomju valstu flotēm.

 Pavēlnieki 
VārdsDienesta pakāpeAmatsLaika posms amatāPāvels DibenkomatrozisKSFPR jūras lietu Tautas komisārsX 1917 — III 1918Vasīlijs AltfaterskontradmirālisRepublikas Jūras spēku pavēlnieksIV 1918 — I 1919Jevgēnijs Berenss1. ranga kapteinisRepublikas Jūras spēku pavēlnieksIV 1919 — II 1920Aleksandrs NemicskontradmirālisRepublikas Jūras spēku pavēlnieksII 1920 — XI 1921Eduards Panceržanskis2. pakāpes mīnu virsnieksRepublikas Jūras spēku pavēlnieksXI 1921 — XII 1922PSRS Jūras spēku priekšnieksXII 1922— XII 1924Vjačeslavs Zofs/PSRS Jūras spēku priekšnieksXII 1924 — VIII 1926Romualds Muklevičs/PSRS Jūras spēku priekšnieksVIII 1926 — VI 1931Vladimirs Orlovs1. ranga flotes flagmanis
(no 1935. gada)Sarkanās armijas Jūras spēku priekšnieksVI 1931 — VIII 1937Mihails Viktorovs1. ranga flotes flagmanisSarkanās armijas Jūras spēku priekšnieksVIII—XII 1937Pjotrs Smirnovs1. ranga armijas komisārsPSRS JKF Tautas komisārsXII—VI 1938Pjotrs Smirnovs-Svetlovskis2. ranga flotes flagmanisPSRS JKF Tautas komisāra pienākumu izpildītājsVI—IX 1938Mihails Frinovskis1. ranga armijas komandierisPSRS JKF Tautas komisārsIX 1938 — III 1939Nikolajs Kuzņecovs2. ranga flotes flagmanis,
admirālis no 1940. gada,
flotes admirālis no 1944. gadaPSRS JKF Tautas komisārsIV 1939 — II 1946PSRS JKF virspavēlnieks, PSRS bruņoto spēku Tautas komisāra vietnieksII 1946 — I 1947Ivans JumašavsadmirālisPSRS JKF virspavēlnieks, PSRS bruņoto spēku Tautas komisāra vietnieksI 1947 — II 1950PSRS jūras kara ministrsII 1950 — VII 1951Nikolajs Kuzņecovsviceadmirālis,

flotes admirālis no 1953. gada,

Padomju Savienības flotes admirālis no 1955. gadaPSRS jūras kara ministrsVII 1951 — III 1953PSRS JKF virspavēlnieks, PSRS aizsardzības ministra vietnieksIII 1953 — XII 1955Sergejs Gorškovsadmirālis,
flotes admirālis no 1962. gada,
Padomju Savienības flotes admirālis no 1967. gadaPSRS JKF virspavēlnieks, PSRS aizsardzības ministra vietnieksI 1956 — XII 1985Vladimirs Černavinsflotes admirālisPSRS JKF virspavēlnieks, PSRS aizsardzības ministra vietnieksXII 1985 — VIII 1992Slīprakstā norādītas Krievijas Impērijas flotē piešķirtās dienesta pakāpes. Sarkanajā armijā līdz 1935. gadam dienesta pakāpju nebija.

 Atsauces 

 Ārējās saites 

Kategorija:PSRS Bruņotie spēki
Kategorija:Jūras spēki pēc valsts